《游慈云似龄叟》
宋代·陈著

我来景照堂，主人一笑领。
蔬筍充我饥，芎朮疗我病。
坐久不知晚，留以夜榻并。
世事方东流，人情入西暝。
兹逢岂假合，如形有随影。
不言自相知，无味足隽永。
潜远意悠悠。披仰心炯炯。
顾我为何人，古今两照映。
余言不可写，手拍阑干猛，
云飞风满山，万动归一静。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。